Public procurement notice: Voluntary Ex Ante Transparency Notice
Published: 2023-05-05
Buyer: Banedanmark
Country: DK
Contract type: Services
Procedure: Contract award without prior publication
CPV classification: 71311000: Civil engineering consultancy services
Estimated value: 10587400 DKK
EU fund: ESF

Technical requirements: Den 15. august 2022 offentliggjorde Banedanmark udbudsmateriale vedr. udbud af teknisk rådgivning og bistand ifm. projektet for Fredericia - Padborg. Kontrakten blev udbudt i overensstemmelse med reglerne i forsyningsvirksomhedsdirektivet og i henhold til
048323. Efter gennemførelse af udbuddet blev kontrakten tildelt til Sweco Danmark A/S. Efter kontraktindgåelse er der registreret tilkøb af supplerende ydelser for i alt 6.087.400 kr. opgjort pr. 01.05.2023. Derudover forventes der yderligere tilkøb, som er estimeret til at udgøre i alt 4.500.000 kr. Denne bekendtgørelse med henblik på frivillig forudgående gennemsigtighed vedrører derfor denne ændring af kontrakten.
Som forlængelse af beskrivelsen i punkt II.1.4) forventer Banedanmark derfor at indgå en tillægsaftale til den indgåede rådgiverkontrakt om tilkøb af de supplerende ydelser. De ved kontrakttillægget tilsigtede ændringer vedrører arbejdernes omfang, udførelse af ekstraarbejder og en parallelforskydning af tidsplanen. Ændringerne vil ske med henblik på at sikre arbejdernes fremdrift og gennemførelsen af den oprindeligt indgåede kontrakt. Ændringsbehovet er foranlediget af, at rådgiver har identificeret behov for tre yderligere sporsænkninger end forudsat i udbudsmaterialet.
Det er Banedanmarks vurdering, at det ikke er muligt at få udført de supplerende ydelser af en anden rådgiver på grund af tekniske årsager. Det er ikke teknisk muligt at adskille leverancerne i en fagopdelt rådgivning.
Såfremt en ny rådgiver skulle håndtere de supplerende ydelser, ville det i praksis betyde, at projektet skulle deles mellem to rådgivere, hvilket vurderes at være uhensigtsmæssigt og teknisk meget vanskeligt for både Banedanmark og rådgiverne.
De supplerende ydelser har en så naturlig sammenhæng med ydelserne omfattet af Kontrakten, at det vil medføre uforholdsmæssige store omkostninger og risici for Banedanmark til bl.a. at håndtere grænseflader og ansvar mellem rådgiverne samt eventuelle uoverensstemmelser ved de udførte opgaver. Det er derfor Banedanmarks vurdering, at Forsyningsvirksomhedsdirektivets artikel 89 stk. 1, litra b finder anvendelse for disse tilkøb og ændringer.
Datoen oplyst i bekendtgørelsens pkt. V.2.1) er datoen for indrykning af nærværende bekendtgørelse og ikke datoen for indtræden i kontrakten. Kontrakttillægget vil tidligst blive indgået efter udløbet af indsigelsesfristen på 10 dage, jf. § 4 i lov om Klagenævnet for Udbud.
I tilfælde hvor Ordregiveren forud for kontraktindgåelse har offentliggjort en bekendtgørelse i Den Europæiske Unions Tidende, hvoraf det fremgår, at Ordregiveren agter at indgå kontrakt med en bestemt virksomhed, og denne bekendtgørelse indeholder en begrundelse for Ordregiverens beslutning om at tildele kontrakten uden forudgående offentliggørelse af en udbudsbekendtgørelse i Den Europæiske Unions Tidende, og når kontrakten ikke er indgået inden udløbet af 10 kalenderdage regnet fra dagen efter den dag, hvor bekendtgørelsen er blevet offentliggjort, skal klage i forbindelse med Ordregiverens beslutning om, at Ordregiveren har til hensigt at indgå kontrakt med en bestemt virksomhed, være indgivet til Klagenævnet for Udbud inden 30 kalenderdage regnet fra dagen efter den dag, hvor Ordregiver har offentliggjort en bekendtgørelse om, at Ordregiver har indgået en kontrakt, jf. lov om Klagenævnet for Udbud m.v. § 7, stk. 3 (loven kan hentes påwww.retsinformation.dk). Klagen skal vedlægges et klagegebyr på 20.000 DKK.


Winner: Sweco Danmark A/S
Award value: 10587400